7η+σελίδα.+Στόχοι+απο+την+προσωπική+σας+ζωή.

Ένα από τα κομμάτια του προγράμματος που πήγαν αρκετά πίσω λόγω της δικής σας μη ανταπόκρισης για συμμετοχή στο πρόγραμμα είναι το ζήτημα του καθορισμού στόχου σε ένα αντικείμενο της καθημερινής σας ζωής. Είχαμε πει ότι ένα στόχο για να επιδιώξει να το πετύχει κάποιος πρέπει να είναι προσωπικός, να αφορά δηλαδή τα προσωπικά του ενδιαφέροντα και να είναι αποτέλεσμα προσωπικής επιλογής. Στην προσωπική σας σελίδα αναφέρεται τον τομέα που σας ενδιαφέρει και έναν στόχο που θέλετε να θέσετε. Πριν από όλα πρέπει να ορίσετε ένα σκορ, μια τιμή που έχετε στον τομέα αυτά και μετά να θέσετε το στόχο που θα βάλατε να πετύχετε. Θυμίζω ότι ένας στόχος, για να είναι στόχος και επιθυμία πρέπει να είναι **__ προκλητικός __**(λίγο παραπάνω), **__ ρεαλιστικός __**(να μπορείς να τον πετύχεις), **__ ποσοτικός __**(χρόνος, βάρος, μήκος, πλάτος, ποσοστό κ.λ.π.), **__ θετικά διατυπωμένος __**(«θέλω να» και όχι «να μην» ή «μήπως», «αν» κ.λ.π., **__ βραχυπρόθεσμος __**(μέσα σε μια βδομάδα ή έναν μήνα), **__ προσωπικός __**, δηλαδή να αφορά τα δικά σας ενδιαφέροντα (αρέσει, ενδιαφέρει, είναι σημαντικό για εσάς και όχι τη μαμά ή κάποιον άλλο) και κυρίως να τον πετυχαίνετε μέσα από ένα **__ προσωπικό πλάνο δράσης __**, ένα σχέδιο με συγκεκριμένα και αυστηρά καθορισμένα βήματα. Αν δεν θέλετε να γίνει δημόσια γνωστός ο στόχος σας μπορείτε να μου τον στείλετε στο γνωστό email καταθέτοντας ταυτόχρονα και το πλάνο δράσης.  Παρακάτω θα δώσω μερικά παραδείγματα από αντικείμενα που πιθανόν να σας ενδιαφέρουν,
 * Στόχοι για την προσωπική σας ζωή **

Παραδείγματα – ιδέες τέτοιων προσωπικών στόχων : 1. **επιδόσεις στα μαθήματα** π.χ. θέλω να βελτιώσω το βαθμό μου στα μαθηματικά που είναι χαμηλός, π.χ. το 15 θέλω να το κάνω 18 στο επόμενο τρίμηνο

2. **Έλεγχος βάρους** έχω παραπάνω/ λιγότερα κιλά, θέλω να βελτιώσω το βάρος μου (μεγάλο θέμα που μπορείτε να κάνετε μια τρομερή εργασία με βάση την διατροφή και την άσκηση). Η εργασία για έναν τέτοιο στόχο μπορεί να ενσωματωθεί στην εργασία για τους στόχους στην φυσική κατάσταση αφού μια βελτίωση του βάρους θα σχετίζεται θετικά με μια πιθανή βελτίωση στη φυσική κατάσταση.

3. **Αθλητικές δεξιότητες**. Είμαι αθλητής σε κάποιο άθλημα και θέλω να βελτιώσω μια αθλητική δεξιότητα στο άθλημα που με ενδιαφέρει.

4. **Διαπροσωπικές σχέσεις**, θέλω να βελτιώσω τις σχέσεις με άτομα που με ενδιαφέρουν (γονείς, φίλους, άλλους). Εδώ το πρόβλημα είναι να κάνουμε ποσοτική τις σχέσεις μας με τους άλλους. Μπορώ να σας βοηθήσω προς αυτή την κατεύθυνση.

5. **οργάνωση προσωπικού χρόνου**– ποιότητα διαβάσματος θέλω να μάθω να διαβάζω (όπου διαβάζω, οποιοδήποτε καθήκον μου) αποτελεσματικά, να μειώσω τον χαμένο χρόνο. Ένα δύσκολο αλλά σπουδαίο θέμα που μπορούμε μαζί να διαμορφώσουμε ένα τέτοιο πρόγραμμα.

6. άλλο σκέψου κάτι άλλο, βρες ένα άλλο αντικείμενο που μπορεί να μπει σε αυτή τη λογική.